ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
खादी क्षेत्राला चालना देण्यासाठी सर्वांनी एकत्रितपणे प्रयत्न करण्याचे सूक्ष्म, लघू आणि मध्यम उद्योग मंत्र्यांचे आवाहन
मुंबई, 27 ऑगस्ट 2019
सूक्ष्म, लघू आणि मध्यम उद्योग क्षेत्रात 5 वर्षात 5 कोटी रोजगार निर्मितीसाठी सरकार एखाद्या अभियानाप्रमाणे काम करत आहे, असे सूक्ष्म, लघू आणि मध्यम उद्योग मंत्री नितीन गडकरी यांनी म्हटले आहे. येत्या 5 वर्षात सूक्ष्म, लघू आणि मध्यम उद्योग निर्मित उत्पादनांच्या निर्यातीचे प्रमाण 50 टक्क्यांवर नेण्याचे आणि जीडीपीमधील योगदान 29 टक्क्यांवरुन 50 टक्क्यांवर नेण्याचे सरकारने ठरवले असल्याचे गडकरी यांनी सांगितले. ते आज मुंबईत सीआयआय अर्थात भारतीय उद्योग महासंघाने आयोजित केलेल्या ‘ग्लोबलाइजिंग दी ब्रॅण्ड खादी : दी प्राइड ऑफ इंडिया’ या विषयावरील परिषदेत बोलत होते.
इंडिया आणि भारत यात नेहमी फरक केला जातो. रोजगाराच्या शोधात गावातले नागरिक शहरात स्थलांतर करतात. हे थांबवण्याची गरज गडकरी यांनी व्यक्त केली. स्थलांतर थांबवण्यासाठी उत्तम रस्ते, शाळा, रुग्णालये आवश्यक आहेत. शेतीतून चांगले उत्पन्न मिळणे आवश्यक आहे, असे गडकरी यांनी सांगितले. ‘आधुनिकता आणि यांत्रिकीकरणासोबत रोजगाराच्या संधींकडे आपण लक्ष दिले पाहिजे. कमाल व्यक्तींच्या सहभागासह कमाल उत्पादनाची आपल्याला गरज आहे,’ असे गांधीजी म्हणायचे. नवीनतम शोध, उद्योग, विज्ञान, तंत्रज्ञान, संशोधन आणि कौशल्यनिर्मित ज्ञान संपत्तीमध्ये रुपांतरित करण्याची आवश्यकता गडकरी यांनी व्यक्त केली.
खादी क्षेत्राच्या बळकटीकरणाची आवश्यकता त्यांनी व्यक्त केली. खादी आणि ग्रामोद्योगावर अवलंबून असणाऱ्यांची संख्या मोठी असून, त्यातली उलाढाल वाढवणे आवश्यक असल्याचे ते म्हणाले.
टेराकोट्टा कुल्हडमधून चहा देण्यासंदर्भात रेल्वे मंत्रालयासोबत बोलणी सुरु असल्याची माहिती गडकरी यांनी दिली. सध्या ही सुविधा दोन स्थानकांवर उपलब्ध आहे. ती सर्व रेल्वे स्थानकांवर आणि बस स्थानकांवर बंधनकारक करावी, यासाठी रेल्वे मंत्री आणि सर्व राज्यांच्या परिवहन मंत्र्यांना पत्र लिहिले असल्याचे त्यांनी सांगितले.
खादी हा गांधीजींच्या विचारांचा आत्मा आहे. खादीच्या तत्वांबाबत कोणतीही तडजोड करता, तिचे आधुनिकीकरण करण्याची गरज असल्याचे गडकरी म्हणाले. नव्या संशोधनाची आवश्यकता त्यांनी व्यक्त केली. गिरण्यांमध्ये तयार होणाऱ्या सुतापेक्षा अधिक चांगल्या दर्जाचे आणि कमी किमतीतले सूत कसे तयार करता येईल, हे पाहण्याची, फॅशन डिझाइनमध्ये व्यावसायिक दृष्टिकोनाची गरज त्यांनी व्यक्त केली.
खादीला चालना देण्यासाठी पुढाकार घेण्याचे आवाहन त्यांनी खासगी क्षेत्राला केले. उद्योग क्षेत्राकडून साहाय्य मिळाल्यास खादी ब्रॅण्ड जगप्रसिद्ध होऊ शकतो, असे त्यांनी सांगितले. विकासाला चालना देणाऱ्या धोरणांवर काम करत आहे.
अलिबाबाप्रमाणे भारत क्राफ्ट ई-मार्केट पोर्टल विकसित करण्यासाठी सरकार काम करत आहे. खरेदीदार आणि विक्रेते यांच्यात थेट संपर्क यामुळे होईल.
हे सरकार पारदर्शक, भ्रष्टाचारमुक्त असून, जलदगतीने निर्णय घेणारे आहे. खादीच्या विकासासाठी आणि अधिकाधिक लोकांना रोजगार पुरवण्याच्या या प्रयत्नात सहकार्य करावे, असे आवाहन गडकरी यांनी उपस्थित उद्योग प्रतिनिधींना केले. जगाच्या कानाकोपऱ्यात खादी पोहोचण्यासाठी सगळ्यांनी मिळून प्रयत्न करण्याचे आवाहन गडकरी यांनी केले.
सीआयआयच्या ‘टेक सक्षम’ प्रकल्पाचा प्रारंभ गडकरी यांच्या हस्ते झाला.
यावेळी राज्यमंत्री प्रतापचंद्र सारंगी, सूक्ष्म, लघू आणि मध्यम उद्योग सचिव डॉ. अरुण कुमार पांडा उपस्थित होते.
B.Gokhale/S.Kakade/D.Rane
(Visitor Counter : 192
ऊर्जा मंत्रालय
जेपी पॉवरग्रीड लिमिटेड मधल्या 74% भाग भांडवल अधिग्रहणासाठी पॉवरग्रीडने केल्या करारावर स्वाक्षऱ्या
केंद्र सरकारच्या उर्जा मंत्रालया अंतर्गत असलेल्या पॉवर ग्रीड कॉर्पोरेशन ऑफ इंडिया लिमिटेड  या महारत्न सार्वजनिक क्षेत्रातल्या उपक्रमाने, जेपी पॉवरग्रीड लिमिटेड – जेव्ही  मधल्या 74% भाग भांडवल अधिग्रहणासाठी जयप्रकाश पॉवर व्हेन्चर लिमिटेड  समवेत समभाग खरेदी करारावर स्वाक्षऱ्या केल्या. या नंतर जेपीएल ही पॉवरग्रीडच्या संपूर्णतः मालकीची उपकंपनी होणार आहे. सध्या जेपीएल मध्ये पॉवरग्रीडचे 26%भाग भांडवल आहे.
जेपीएलने हिमाचल प्रदेशातल्या कार्चम-वांगटू प्रकल्पातल्या विजेबाबत 214 किमी लांबीचा ईएचव्ही उर्जा पारेषण प्रकल्प विकसित केला आहे. हिमाचल प्रदेश, हरियाणा, पंजाब, उत्तर प्रदेश आणि राजस्थान या राज्यांना यातून वीज वापर आणि वितरण केले जाते.
S.Tupe/N.Chitale/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 162 कोटी 97 लाखांपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 13 कोटी 42 लाखांपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण अभियान 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक प्रमाणात लस उपलब्धता करून लसीकरणाच्या अभियानाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली जात आहे, त्यामुळे लसीकरण मोहिमेचे अधिक उत्तम नियोजन त्यांना करणे शक्य होईल. तसेच लसींची पुरवठा साखळी सुरळीत, विनाखंड ठेवता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,62,97,18,725
|
|
BALANCE AVAILABLE
|
|
13,42,75,821
केंद्र सरकारने आतापर्यंत लसींच्या 162 कोटी 97 लाखांपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
13 कोटी 42 लाखांपेक्षा अधिक न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.
पंतप्रधान कार्यालय
पंतप्रधान 9 जून रोजी प्रगती मैदान येथे 'जैवतंत्रज्ञान स्टार्टअप प्रदर्शन- 2022'चे उद्घाटन करणार
नवी दिल्ली, 7 जून 2022
पंतप्रधान नरेंद्र मोदी येत्या 9 जून रोजी सकाळी साडेदहा वाजता नवी दिल्लीत प्रगती मैदान येथे 'जैवतंत्रज्ञान स्टार्टअप प्रदर्शन- 2022'चे उद्घाटन करणार आहेत. उद्घाटनानंतर पंतप्रधान या कार्यक्रमात उपस्थितांना उद्देशून भाषणही करणार आहेत.
जैवतंत्रज्ञान स्टार्टअप प्रदर्शन - 2022 हा दोन दिवसीय कार्यक्रम असून 9 व 10 जून रोजी त्याचे आयोजन करण्यात आले आहे. जैवतंत्रज्ञान विभाग आणि BIRAC म्हणजेच जैवतंत्रज्ञान उद्योग संशोधन सहाय्यक परिषद यांच्यामार्फत हे प्रदर्शन भरवले जाणार आहे. BIRAC च्या स्थापनेला दहा वर्षे पूर्ण झाल्यानिमित्त हे प्रदर्शन आयोजित केले जात आहे. 'जैवतंत्रज्ञान स्टार्टअप नवोन्मेष-: आत्मनिर्भर भारताच्या दिशेने वाटचाल' अशी या प्रदर्शनाची मध्यवर्ती संकल्पना आहे.
उद्योजक, गुंतवणूकदार, उद्योगजगतातील धुरीण, वैज्ञानिक, संशोधक, जैविक क्षेत्रातील उद्योगांचे जनक, कारखानदार, नियामक, सरकारी अधिकारी आदी घटकांना परस्परांशी जोडण्यासाठी हा मंच उपयुक्त ठरणार आहे. या प्रदर्शनात सुमारे 300 स्टॉल्स असतील. आरोग्यसेवा, जिनॉमिक्स, जैव-औषधशास्त्र, कृषी, औद्योगिक जैवतंत्रज्ञान, कचऱ्यापासून मौल्यवान वस्तूंची निर्मिती, स्वच्छ ऊर्जा अशा विविध क्षेत्रांमध्ये जैवतंत्रज्ञानाचे उपयोजन कसे होऊ शकते, ते या स्टॉल्समधून प्रदर्शित केले जाणार आहे.S.Kane/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
भारतीय रेल्वेने 12 मे 2020 पर्यंत देशभरात 542 “श्रमिक विशेष” गाड्या  चालविल्यात; 6.48 लाख प्रवाशांची वाहतूक; प्रवाशांना मोफत जेवण आणि पाणी
ज्या राज्यांमधून प्रवासी जाणार तसेच ज्या राज्यामध्ये जाणार; अशा दोन्ही राज्यांच्या संमतीने श्रमिक गाड्या रवाना
सामाजिक अंतराच्या नियमांचे पालन
नवी दिल्ली, 12 मे 2020
देशाच्या विविध भागात अडकलेले स्थलांतरित मजूर, यात्रेकरू, पर्यटक, विद्यार्थी आणि इतर व्यक्तींना विशेष रेल्वेने आपल्या मूळ गावी परत जाता यावे याबाबत केंद्रीय गृह मंत्रालयाच्या आदेशानंतर रेल्वेने श्रमिक विशेष गाड्या चालवण्याचा निर्णय घेतला.
12 मे 2020 पर्यंत देशाच्या विविध राज्यातून 542 “श्रमिक विशेष” गाड्या चालवण्यात आल्या, यापैकी 448 गाड्या आपल्या नियोजित स्थानी पोहोचल्या तर 94 गाड्या आपल्या नियोजित ठिकाणी पोहोचण्याच्या मार्गावर आहेत.
या 448 गाड्यांपैकी, आंध्रप्रदेश , बिहार , हिमाचल प्रदेश , झारखंड , कर्नाटक , मध्य प्रदेश , महाराष्ट्र , ओदिशा , राजस्थान , तामिळनाडू , तेलंगणा , उत्तरप्रदेश , पश्चिम बंगाल  अशाप्रकारे राज्यात त्यांचा प्रवास पूर्ण झाला.
या गाड्यांनी तिरुचिराप्पल्ली, टिटलागड, बरौनी, खंडवा, जगन्नाथपूर, खुर्दा रोड, प्रयागराज, छप्रा, बलिया, गया, पूर्णिया, वाराणसी, दरभंगा, गोरखपूर, लखनौ, जौनपुर, हतिया, बस्ती, कथिहार, दानापूर, मुझफ्फरपूर, सहारसा इत्यादी ठिकाणी प्रवाश्यांना पोहोचवले आहे.
श्रमिक विशेष गाडी सुरु होण्यापूर्वी प्रवाश्यांची तपासणी सुनिश्चित करण्यात येते. प्रवासादरम्यान प्रवाश्यांना मोफत भोजन आणि पाणी पुरविले जाते.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
जीएसटीआर-9, जीएसटीआर-9A आणि जीएसटीआर-9C फॉर्म भरायला 31 मार्च 2019 पर्यंत मुदतवाढ
नवी दिल्ली, 10 डिसेंबर 2018
जीएसटीआर-9, जीएसटीआर-9A आणि जीएसटीआर-9C फॉर्म भरायला 31 मार्च 2019 पर्यंत मुदतवाढ देण्याचा निर्णय सक्षम प्राधिकरणाने घेतला आहे. जीएसटीच्या सामायिक पोर्टलवर आवश्यक फॉर्म लवकरच उपलब्ध केले जातील. यासंबंधीचे आदेश जारी केले जातील.
N.Sapre/S.Kane/P.Kor
(Visitor Counter : 42
भारतीय निवडणूक आयोग
नेपाळ मधील आगामी निवडणुकांसाठी आंतरराष्ट्रीय पर्यवेक्षक म्हणून मुख्य निवडणूक आयुक्त राजीव कुमार यांना आमंत्रण
नवी दिल्ली, 17 नोव्हेंबर 2022
भारताचे मुख्य निवडणूक आयुक्त राजीव कुमार यांना नेपाळमधील आगामी प्रतिनिधीगृह आणि प्रांतीय विधानसभेच्या निवडणुकांसाठी आंतरराष्ट्रीय पर्यवेक्षक म्हणून आमंत्रित केले आहे. नेपाळच्या 275 सदस्यांच्या प्रतिनिधीगृह निवडणुकीसाठी आणि सात प्रांतीय विधानसभांच्या 550 जागांसाठी येत्या 20 नोव्हेंबर 2022 रोजी मतदान होणार आहे.
राजीव कुमार, 18 नोव्हेंबर ते 22 नोव्हेंबर 2022 दरम्यान नेपाळमध्ये राष्ट्रीय अतिथी म्हणून निवडणूक अधिकाऱ्यांच्या प्रतिनिधिमंडळाचे नेतृत्व करतील. या दौऱ्यात ते काठमांडू आणि जवळच्या परिसरातील मतदारसंघांना भेट देतील. भारतीय निवडणूक आयोग देखील अशाच प्रकारचा आंतरराष्ट्रीय निवडणूक अभ्यागत कार्यक्रम राबवत असते, ज्यामध्ये इतर निवडणूक व्यवस्थापन संस्थांमधील सदस्यांना वेळोवेळी होणाऱ्या \सार्वत्रिक आणि विधानसभा निवडणुकांचा प्रत्यक्ष अनुभव घेण्यासाठी आमंत्रित केले जाते.
द्विपक्षीय तसेच बहुपक्षीय स्तरावर परस्परसंवादाद्वारे लोकशाहीचा जगभर प्रसार करण्यासोबतच लोकशाहीच्या मुल्यांना आणि प्रक्रियांना बळकटी देण्यासाठी एकमेकांशी संपर्क रहावा या उद्देशाने तसेच ज्ञानाची आणि सर्वोत्तम पद्धतींची देवाणघेवाण सुलभ करण्यासाठी भारतीय निवडणूक आयोगाकडून नेहमीच प्रयत्न केले जातात.
S.Bedekar/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
रस्ते वाहतूक आणि महामार्ग मंत्रालय
राष्ट्रीय महामार्गांवर सौर पॅनेल बसवणे
नवी दिल्ली, 5 ऑगस्ट 2021
केंद्रीय रस्ते वाहतूक आणि महामार्ग मंत्रालयाने राष्ट्रीय महामार्गांवर सौर ऊर्जा निर्मितीची चाचपणी करण्याचा आणि कोणत्याही वाहतूक/महामार्गाशी संबंधित सेवा/वृक्षारोपण करण्यासाठी राखीव नाहीत आणि सौर पॅनेलच्या उभारणी संबंधित आवश्यकता पूर्ण करतात अशा ठिकाणी सौर पॅनेल बसवण्याचा निर्णय घेतला आहे.
राष्ट्रीय महामार्ग प्राधिकरणाने ऊर्जा मंत्रालयाच्या सार्वजनिक क्षेत्रातील संयुक्त उपक्रम एनर्जी एफिशियन्सी सर्व्हिसेस लिमिटेडशी  एनएचएआयच्या उपलब्ध रिकाम्या जमिनीवर आणि टोल प्लाझावरील एनएचएआय इमारतीच्या छतावर आणि इतर एनएचएआयच्या मालकीच्या इमारतीवर सौर ऊर्जा प्रकल्प उभारणीचा व्यवहार्यता अभ्यास करण्यासाठी सामंजस्य करार केला आहे. अद्याप राष्ट्रीय महामार्ग प्राधिकरणाकडून कोणताही प्रस्ताव आलेला नाही.
EPE आणि DME वर  आणि पुणे -सोलापूर , नागपूर बायपास , वायगंगा पूल ते छत्तीसगड सीमा  आणि सोलापूर येडलशी  प्रकल्पांमध्ये टोल प्लाझावरील छतांवर सौर पॅनेल्स बसवण्यात आली आहेत.
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत लेखी उत्तरात ही माहिती दिली.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 229
कौशल्य विकास आणि उद्यमशीलता मंत्रालय
भारताची युवाशक्ती इतर देशांच्या अर्थव्यवस्था मजबूत करण्यात योगदान देऊ शकते – डॉ. महेंद्रनाथ पांडे यांचे जागतिक कौशल्य स्पर्धा 2019 मध्ये प्रतिपादन
नवी दिल्ली, 27 ऑगस्ट 2019
भारताची युवाशक्ती इतर देशांच्या अर्थव्यवस्था मजबूत करण्यात योगदान देऊ शकते, असे प्रतिपादन कौशल्य विकास आणि उद्योजकता मंत्री डॉ. महेंद्रनाथ पांडे यांनी केले आहे. रशियातल्या कझान इथे आयोजित जागतिक कौशल्य स्पर्धेत मंत्र्यांच्या परिषदेला ते संबोधित करत होते. 40 देशांचे प्रतिनिधी या परिषदेला उपस्थित होते.
आपल्या वैशिष्ट्यपूर्ण लोकसंख्या शास्त्रीय लाभांश क्षमतेचा वापर करुन घेण्यासाठी भारत सर्वतोपरी प्रयत्न करत असल्याचे पांडे यांनी सांगितले. लोकसंख्या शास्त्रीय लाभांशानुसार सरासरी 27.6 वर्ष वय असलेला भारत तरुण देश आहे. 2022 ते 2034 या काळात सर्वात मोठे कार्यदल भारताकडे असेल.
स्पर्धात्मक कौशल्य या कार्यदलाकडे असावीत यासाठी त्यांना कुशल करण्याकरिता जागतिक दर्जाचा अवलंब केला असल्याचे पांडे यांनी सांगितले.
B.Gokhale/S.Kakade/D.Rane
(Visitor Counter : 68
मंत्रिमंडळ
भारत आणि सुरीनाम यांच्यामध्ये आरोग्य आणि औषध क्षेत्रात सहकार्याच्या सामंजस्य कराराला मंत्रिमंडळाची मान्यता
नवी दिल्ली, 9 डिसेंबर 2020
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या बैठकीमध्ये भारत आणि सुरीनाम यांच्यामध्ये आरोग्य आणि औषध क्षेत्रात सहकार्याच्या सामंजस्य कराराला मान्यता देण्यात आली.
भारताचे आरोग्य आणि कुटुंब कल्याण मंत्रालय आणि सुरीनाम प्रजासत्ताकचे आरोग्य मंत्रालय यांच्यामध्ये झालेल्या या सामंजस्य करारामुळे दोन्ही देशांमध्ये सहकार्यवाढीस प्रोत्साहन मिळू शकणार आहे. भारत आणि सुरीनाम यांच्यातले संबंध दृढ करण्यासाठी आधुनिक तंत्रज्ञानाचा वापर करण्यात येणार आहे. या व्दिपक्षीय सामंजस्य करारामुळे आरोग्य आणि औषध क्षेत्रामध्ये परस्पर संशोधनाला प्रोत्साहन देऊन आत्मनिर्भर भारत बनविण्याच्या दिशेने कार्य करणे शक्य होणार आहे.
या कराराची वैशिष्ट्ये:-
उभय देशांमध्ये झालेल्या करारानुसार पुढील प्रमुख क्षेत्रांमध्ये सहकार्य करण्यात येणार आहे.
- वैद्यकीय डॉक्टर्स, अधिकारी आणि इतर आरोग्य व्यावसायिक आणि तज्ञ यांच्यासाठी प्रशिक्षण आणि आदान-प्रदान कार्यक्रम
- वैद्यकीय क्षेत्रामध्ये मनुष्य बळ विकास आणि आरोग्य सुविधा केंद्रांच्या स्थापनेसाठी मदत करणे.
- आरोग्य क्षेत्रामध्ये मनुष्य बळ विकासासंबंधी अल्पकालिन प्रशिक्षण
- औषधनिर्माण नियमन, वैद्यकीय उपकरणे आणि सौंदर्य प्रसाधने यांच्याविषयीच्या माहितीचे आदान प्रदान करणे.
- औषधनिर्माण क्षेत्रामध्ये विकासाच्या संधींना प्रोत्साहन देणे
- जनौषधी आणि अत्यावश्यक औषधांची खरेदी आणि औषधांचा पुरवठा करण्यासाठी मदत करणे.
- आरोग्य उपकरणे आणि औषध निर्माण उत्पादनांची खरेदी
- तंबाखू नियंत्रण
- मानसिक आरोग्य टिकविण्यास प्रोत्साहन देणे
- मानसिक तणाव लवकर ओळखून त्याचे व्यवस्थापन करणे.
- डिजिटल आरोग्य आणि दूर-औषधोपचार आणि
- परस्पर निर्णयानुसार इतर क्षेत्रामध्ये सहकार्य करणेG.Chippalkatti/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 209 कोटी 67 लाख पेक्षा अधिक मात्रा देण्यात आल्या
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 3 कोटी 99 लाखांहून अधिक पाहिली मात्रा देण्यात आली.
भारतातील सध्याची कोविड सक्रीय रुग्णसंख्या 99,879
गेल्या 24 तासांत देशात 11,539 नव्या कोरोना बाधित रुग्णांची नोंद
देशातील रोगमुक्ती दर सध्या 98.59%
साप्ताहिक पॉझिटीव्हिटी दर सध्या 3.88% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 209.67 कोटींचा  टप्पा ओलांडला आहे. देशभरात 2,79,10,768 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 99 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,482
|
|
2nd Dose
|
|
1,01,01,213
|
|
Precaution Dose
|
|
66,28,428
|
|
FLWs
|
|
1st Dose
|
|
1,84,33,548
|
|
2nd Dose
|
|
1,76,89,337
|
|
Precaution Dose
|
|
1,28,87,268
|
|
Age Group 12-14 years
|
|
1st Dose
|
|
3,99,63,095
|
|
2nd Dose
|
|
2,95,41,164
|
|
Age Group 15-18 years
|
|
1st Dose
|
|
6,15,49,637
|
|
2nd Dose
|
|
5,19,65,784
|
|
Age Group 18-44 years
|
|
1st Dose
|
|
56,02,29,308
|
|
2nd Dose
|
|
51,17,12,861
|
|
Precaution Dose
|
|
4,88,63,304
|
|
Age Group 45-59 years
|
|
1st Dose
|
|
20,38,32,371
|
|
2nd Dose
|
|
19,59,76,277
|
|
Precaution Dose
|
|
2,88,06,009
|
|
Over 60 years
|
|
1st Dose
|
|
12,75,36,219
|
|
2nd Dose
|
|
12,24,87,720
|
|
Precaution Dose
|
|
3,80,89,870
|
|
Precaution Dose
|
|
13,52,74,879
|
|
Total
|
|
2,09,67,06,895
भारतातील कोविड सक्रीय रुग्णसंख्या आता 99,879 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.23% आहे.
परिणामी, भारतातील रोगमुक्ती दर आता 98.59% झाला आहे. गेल्या 24 तासांत 12,783 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,37,12,218 झाली आहे.
गेल्या 24 तासांत, देशात नव्या 11,539 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,07,680 चाचण्या करण्यात आल्या. देशात आतापर्यंत एकंदर 88 कोटी 24 लाखांहून अधिक  चाचण्या करण्यात आल्या आहेत.
दशात साप्ताहिक पॉझिटीव्हिटी दर सध्या 3.88% आहे आणि दैनंदिन पॉझिटीव्हिटी दर 3.75% इतका नोंदला गेला आहे.
आरोग्य आणि कुटुंब कल्याण मंत्रालय
देशात डिजिटल आरोग्य सेवांमध्ये वृध्दी
नवी दिल्ली, 8 फेब्रुवारी 2022
केंद्र सरकारने देशभरात आरोग्य सेवा वितरण प्रणाली मजबूत करण्यासाठी डिजिटल आरोग्यसेवा देण्याची क्षमता ओळखली आहे. या दिशेने डिजिटल आरोग्य उपक्रमाच्या अंमलबजावणीसाठी विविध योजना/उपक्रम सुरू केले आहेत.
आरोग्य क्षेत्रात डिजिटल आरोग्य तंत्रज्ञानाच्या अंमलबजावणीसाठी सक्षम वातावरण निर्माण करण्यासाठी आयुष्मान भारत डिजिटल मोहीम सुरू करण्यात आली आहे.आयुष्मान भारत डिजिटल मिशन अंतर्गत, आरोग्य ओळखपत्र , वैद्यकीय व्यावसायिक नोंदणी, आरोग्य सुविधा नोंदणी  आणि माहितीचे आदानप्रदान करण्यासाठी डिजिटल पायाभूत सुविधा या तीन प्रमुख नोंदणी आस्थापना विकसित केल्या गेल्या आहेत. आयुष्मान भारत डिजिटल मिशन याअंतर्गत स्थापन केलेल्या या डिजिटल आरोग्य परिसंस्था या जनतेच्या आरोग्याची काळजी घेण्यासाठी प्राथमिक, माध्यमिक आणि तृतीय स्तरावरील सुविधांमध्ये सातत्याने माहितीचे आदानप्रदान सुनिश्चित करत असते. त्यामुळे उत्तम आरोग्यासाठी परवडणारा आणि कमी खर्च,चाचण्यांची कमीवेळा पुनरावृत्ती, अचूक औषध, व्यक्तिसापेक्ष उपचार योजना आणि सर्व व्यवस्थेमधील सेवेची गुणवत्ता यांचा लाभ नागरिकांना होत आहे.
नागरिकांना कोविड तसेच गैर-कोविड आजारांसाठी मोफत दूर आरोग्य सल्ला सेवा प्रदान करण्यासाठी ,भारत सरकारने देखील सक्रियपणे ई-संजीवनी टेलिमेडिसीन प्लॅटफॉर्म लागू केले आहे. ही व्यवस्था 36 राज्ये/केंद्रशासित प्रदेशांमधून कार्यान्वित झाली आहे आणि आरोग्य आणि निरामय जीवन केंद्रे  यामधून मध्ये हब आणि स्पोक मॉडेलद्वारे सल्लामसलत करण्यासोबतच नागरिकांना ऑनलाइन पद्धतीने सल्लामसलत डॉक्टर/तज्ञ वैद्यकीय सेवा प्रदान केली जात आहे.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी राज्यसभेत आज एका लेखी उत्तरात ही माहिती दिली.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
पंतप्रधान कार्यालय
संसदेच्या अर्थसंकल्पीय अधिवेशनाच्या सुरुवातीला पंतप्रधानांनी केलेली टिप्पणी
नवी दिल्ली, 31 जानेवारी 2020
सर्व सहकाऱ्यांना नमस्कार,
2020 मधील हे पहिले अधिवेशन आहे. या दशकातील देखील हे पहिले अधिवेशन आहे. या अधिवेशनात या दशकाच्या भविष्याचा मजबूत पाया रचणारे हे अधिवेशन असावे असा आपल्या सर्वांचा प्रयत्न असायला हवा. आज आदरणीय राष्ट्रपती संसदेला आर्थिक सर्वेक्षणाच्याआधी संबोधित करतील तसेच उद्या या नववर्षाचा अर्थसंकल्प देखील मांडला जाईल. या अधिवेशनात बहुतांश चर्चा आर्थिक विषयांवर केंद्रित असेल. जागतिक स्थितीच्या पार्श्वभूमीवर भारत कशा प्रकारे या परिस्थितीचा लाभ उठवू शकतो, आपल्या आर्थिक घडामोडी अधिक मजबूत करतानाच जागतिक स्थितीचा जास्तीत जास्त लाभ भारताला मिळावा, आमच्या सरकारची ओळख पीडित, शोषित, वंचित आणि महिलांचे सक्षमीकरण करणारी अशी आहे. या दशकातही आमचा त्याच दिशेने भर राहील. आणि माझी इच्छ आहे कि दोन्ही सभागृहांमध्ये आर्थिक विषयांवर , लोकांच्या सक्षमीकरणावर अधिक व्यापक चर्चा व्हावी, अधिक उत्तम चर्चा व्हावी, दिवसेंदिवस आपल्या चर्चेचा स्तर अधिक समृद्ध व्हावा. या पूर्ण विश्वासासह मी तुम्हा सर्वांचे खूप-खूप आभार मानतो. नमस्कार.
B.Gokhale/S.Kane/P.Kor
(Visitor Counter : 129
भूविज्ञान मंत्रालय
राष्ट्रीय ध्रुवीय आणि महासागरी संशोधन केंद्रातर्फे जागतिक महासागर दिन साजरा
पणजी, 8 जून 2023
केंद्रीय भूविज्ञान मंत्रालयाच्या अखत्यारीतील राष्ट्रीय ध्रुवीय आणि महासागरी संशोधन केंद्रातर्फे जागतिक महासागर दिनानिमित्त  आज दक्षिण गोव्यातील बायना समुद्रकिनाऱ्यावर किनारपट्टी स्वच्छता अभियानाचे आयोजन करण्यात आले. सागरी संवर्धनाच्या तातडीच्या गरजेबाबत जनतेमध्ये जागरुकता वाढवण्याच्या उद्देशाने या अभियानाचे आयोजन करण्यात आले होते.
एनसीपीओआर संस्थेतील सुप्रसिध्द शास्त्रज्ञ डॉ.अनिल कुमार यांनी या महत्त्वपूर्ण प्रसंगी त्यांचे विचार व्यक्त केले. जागतिक हवामानाचा समतोल राखण्यात महासागराच्या महत्त्वाच्या भूमिकेवर अधिक भर देत डॉ.कुमार यांनी महासागरांची उष्णता शोषून घेण्याची अमर्याद क्षमता संरक्षित करण्याबाबत माहिती दिली. ते म्हणाले की, वातावरणापेक्षा 50 पट अधिक उष्णता शोषून घेण्याची क्षमता असलेले हे महासागर हवामानाच्या पद्धती नियमित करण्यात महत्त्वाची भूमिका बजावतात. मात्र, सध्या महासागरांची ही क्षमता देखील ओलांडण्यात आली असून आता अधिकची उष्णता महासागरांकडून वातावरणाकडे परत फेकली जात आहे आणि परिणामी मानवी जीवनावर त्याचा दुष्परिणाम होत आहे अशी माहिती त्यांनी दिली.
तसेच, डॉ.कुमार यांनी यावेळी, कार्बन मोनॉक्साईड या प्रमुख विषारी वायुसह इतर हरितगृह वायूंच्या उत्सर्जनामुळे होणाऱ्या हानिकारक परिणामांवर प्रकाश टाकला. ते म्हणाले की हे वायू प्रामुख्याने मोटार वाहनांचा वापर तसेच ज्वलन प्रकिया यातून बाहेर पडतात, यातून निर्माण होणारा हरितगृह वायूंचा थर लॉंगवेव्ह उत्सर्जनाला अवकाशात फेकण्यापासून थोपवतो, यामुळे हरितगृह परिणाम दिसून येतात. या सगळ्यातून, अधिकची उष्णता आणि कार्बन मोनॉक्साईड महासागरांमध्ये शोषले जातात, त्यातही ध्रुवीय प्रदेशांतील कमी तापमानामुळे ही प्रक्रिया त्या भागात अधिक प्रमाणात घडते. एकदा या शोषण्याची संपृक्तता पातळी गाठली की त्यानंतर महासागरी अभिसरण प्रक्रियेद्वारे जास्त प्रमाणात शोषलेली उष्णता आणि कार्बन मोनॉक्साईड पुन्हा वातावरणात फेकले जातात. यामुळे हवामानातील तापमान वाढ आणि जगातील हवामान बदल घडून येतात.
एनसीपीओआर ही संस्था यासंदर्भात अंटार्क्टिक आणि आर्क्टिक प्रदेशाच्या अभ्यासावर त्यांचे संशोधनात्मक प्रयत्न केंद्रित करत आहे कारण या भागातील हिमनद्या आणि बर्फाच्छादित भाग वेगाने वितळत असून त्यामुळे हे पाणी लक्षणीय प्रमाणात महासागरांमध्ये विसर्जित होत आहे. याचसोबत, उष्णकटिबंधातील प्रदेशांमध्ये औष्णिक प्रसरण होऊ लागल्याने समुद्राच्या पातळीमध्ये वाढ होऊ लागली असून जगातील महासागरी व्यवस्थेसाठी ही मोठ्या चिंतेची बाब आहे. प्रदूषण रोखणे आणि हवामान बदलाचे दुष्परिणाम कमी करणे ही प्रत्येकाची जबाबदारी आहे यावर डॉ.कुमार यांनी त्यांच्या भाषणात भर दिला. आपल्यापैकी प्रत्येकाने वाहनांचा वापर कमी करण्याचा प्रयत्न करणे तसेच सार्वजनिक वाहतूक सेवांचा अधिक वापर करणे यांसारख्या शाश्वत पद्धतींचा स्वीकार करुन परिस्थितीमध्ये बदल घडवून आणण्याचा प्रयत्न करावा असे आवाहन त्यांनी उपस्थितांना केले. वास्को परिसरातील महाविद्यालयीन तसेच शालेय विद्यार्थी देखील या सागर किनारी स्वच्छता मोहिमेमध्ये सहभागी झाले होते.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 63
पेट्रोलियम आणि नैसर्गिक वायू मंत्रालय
आत्तापर्यंत 9 कॉम्प्रेस्ड बायोगॅस प्रकल्पांचा आरंभ
नवी दिल्ली, 8 मार्च 2021
किफायतशीर वाहतुकीसाठी शाश्वत पर्याय - सस्टेनेबल अल्टरनेटिव्ह टुवर्ड्स अँफोर्डेबल ट्रान्सपोर्टेशन  या योजनेचा प्रारंभ 1 ऑक्टोबर 2018 रोजी करण्यात आला. यानुसार तेल आणि वायू विपणन कंपन्यांनी कॉम्प्रेस्ड बायोगॅस  निर्मितीसाठी संभाव्य नव उद्योजकांकडून स्वारस्य निविदा मागवल्या. या योजनेअंतर्गत कॉम्प्रेसर बायोगॅस पुरवण्यासाठी तेल आणि वायू विपणन कंपन्यांसोबत केलेल्या कराराची निश्चित रक्कम, प्लांट मधून निघणाऱ्या सेंद्रिय जैविक खताचा  फर्टीलायझर कंट्रोल ऑर्डर 1985 प्रमाणे समावेश, तसेच CBG प्रकल्पाला भारतीय रिझर्व बँकेकडून प्राधान्यक्रमाने कर्ज उपलब्धता यासारख्या सक्षम पर्यायांची सुविधा मिळेल.
आत्तापर्यंत 9 कॉम्प्रेस्ड बायोगॅस प्रकल्प स्थापन झाले आहेत आणि त्यातून SATAT अंतर्गत कॉम्प्रेस्ड बायोगॅसचा पुरवठा सुरू झाला आहे हे प्रकल्प आंध्र प्रदेशात  गुजरात मध्ये , महाराष्ट्रात  हरियाणात  व तामिळनाडूत याप्रमाणे उभारले गेले आहेत. हे प्रकल्प. तेल आणि वायू विपणन कंपन्यांकडून  मिळालेल्या मंजुऱ्यांनुसार  खाजगी कंपन्या आणि उद्योजकांकडून आर्थिक संसाधनाची सुविधा घेऊन उभारले गेले आहेत.
पेट्रोलियम आणि नैसर्गिक वायू मंत्रालयाचे केंद्रीय मंत्री धर्मेंद्र प्रधान यांनी आज लोकसभेत एका लेखी उत्तरात ही माहिती दिली.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
केंद्रीय लोकसेवा आयोग
केंद्रीय लोकसेवा आयोगाने एप्रिल 2022 मध्ये निश्चित केलेले भरतीविषयक निकाल
केंद्रीय लोकसेवा आयोगाने एप्रिल 2022 मध्ये खालील भरतीविषयक निकाल निश्चित केले आहेत. निवड झालेल्या उमेदवारांना या निकालाची माहिती व्यक्तिगतरित्या पोष्टाने कळवली आहे.
निकाल पहाण्यासाठी येथे क्लिक करा